CELEX: 32018R1980
Language: mt
Date: 2018-12-13 00:00:00
Title: Regolament ta' Implimentazzjoni tal-Kummissjoni (UE) 2018/1980 tat-13 ta' Diċembru 2018 li jemenda r-Regolament ta' Implimentazzjoni (UE) 2017/2325 fir-rigward tat-termini tal-awtorizzazzjoni ta' preparazzjonijiet ta' leċitini likwidi, leċitini idrolizzati u leċitini li jkun tneħħielhom iż-żejt bħala addittivi tal-għalf għall-ispeċijiet kollha tal-annimali (Test b'rilevanza għaż-ŻEE.)

14.12.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 317/12
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2018/1980
         tat-13 ta' Diċembru 2018
         li jemenda r-Regolament ta' Implimentazzjoni (UE) 2017/2325 fir-rigward tat-termini tal-awtorizzazzjoni ta' preparazzjonijiet ta' leċitini likwidi, leċitini idrolizzati u leċitini li jkun tneħħielhom iż-żejt bħala addittivi tal-għalf għall-ispeċijiet kollha tal-annimali
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1831/2003 tal-Parlament Ewropew u l-Kunsill tat-22 ta' Settembru 2003 fuq l-addittivi għall-użu fl-għalf tal-annimali (1), u b'mod partikolari l-Artikolu 13(3) tiegħu,
         Billi:
         
                     (1)
                  
                  
                     Ir-Regolament (KE) Nru 1831/2003 jipprevedi l-awtorizzazzjoni ta' addittivi għall-użu fl-għalf tal-annimali u r-raġunijiet u l-proċeduri għall-għoti ta' tali awtorizzazzjoni.
                  
               
                     (2)
                  
                  
                     L-użi tal-preparazzjonijiet tal-leċitini likwidi, tal-leċitini idrolizzati u tal-leċitini li jkun tneħħielhom iż-żejt bħala addittivi tal-għalf kienu awtorizzati bħala addittivi tal-għalf għall-ispeċijiet kollha tal-annimali permezz tar-Regolament ta' Implimentazzjoni tal-Kummissjoni (UE) 2017/2325 (2).
                  
               
                     (3)
                  
                  
                     Skont l-Artikolu 13(3) tar-Regolament (KE) Nru 1831/2003, l-applikant ippropona li jinbidlu t-termini tal-awtorizzazzjoni tal-preparazzjonijiet billi ppreżenta applikazzjoni biex l-ispeċifikazzjonijiet għal-leċitini bħala addittivi fl-għalf jiġu allinjati mal-ispeċifikazzjonijiet għal-leċitini bħala addittivi fl-ikel u biex l-awtorizzazzjoni għall-użu taż-żerriegħa tal-lift bħala sors addizzjonali ta' leċitini idrolizzati u ta' leċitini li jkun tneħħielhom iż-żejt. Mal-applikazzjoni intbagħtet ukoll id-data ta' sostenn rilevanti. Il-Kummissjoni bagħtet din l-applikazzjoni lill-Awtorità Ewropea dwar is-Sigurtà fl-Ikel (minn hawn 'il quddiem “l-Awtorità”).
                  
               
                     (4)
                  
                  
                     L-Awtorità kkonkludiet fl-opinjoni tagħha tat-12 ta' Ġunju 2018 (3) li l-leċitini kollha b'oriġini botanika differenti u l-forom tagħhom użati bħala addittivi fl-għalf, jissodisfaw l-ispeċifikazzjonijiet stabbiliti għall-użu tal-leċitini bħala addittiv tal-ikel u li l-użu taż-żerriegħa tal-lift bħala sors addizzjonali tal-leċitini ma għandux effett negattiv fuq is-saħħa tal-annimali, fuq is-saħħa tal-bniedem jew fuq l-ambjent u li huma effikaċi bħala emulsjonant. L-Awtorità ma tqisx li hemm bżonn ta' rekwiżiti speċifiċi għas-sorveljanza ta' wara t-tqegħid fis-suq. Ivverifikat ukoll ir-rapport dwar il-metodu tal-analiżi tal-addittiv tal-għalf fl-għalf, li ġie ppreżentat mil-Laboratorju ta' Referenza stabbilit bir-Regolament (KE) Nru 1831/2003.
                  
               
                     (5)
                  
                  
                     Il-valutazzjoni tal-modifiki proposti lill-awtorizzazzjoni turi li l-kundizzjonijiet għall-awtorizzazzjoni, kif previst fl-Artikolu 5 tar-Regolament (KE) Nru 1831/2003, huma ssodisfati.
                  
               
                     (6)
                  
                  
                     Għaldaqstant, jenħtieġ li r-Regolament ta' Implimentazzjoni (UE) 2017/2325 jiġi emendat skont dan.
                  
               
                     (7)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            L-Anness I tar-Regolament (UE) 2017/2325 huwa sostitwit bl-Anness ta' dan ir-Regolament.
         
         
            Artikolu 2
            Miżuri Tranżizzjonali
            
               1.   L-addittivi 1c322i, 1c322ii u 1c322iii u t-taħlitiet li jkun fihom dawk l-addittivi li jiġu prodotti u ttikkettati qabel it-2 ta' Lulju 2019 f'konformità mar-regoli applikabbli qabel it-2 ta' Jannar 2019 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti.
            
            
               2.   L-għalf kompost u l-materjali tal-għalf li jkun fihom l-addittivi kif speċifikat fl-Anness I u li jiġuprodotti u ttikkettati qabel it-2 ta' Jannar 2020 f'konformita mar-regoli applikabbli qabel it-2 ta' Jannar 2019 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti jekk dawn ikunu maħsubin għall-annimali li jipproduċu l-ikel.
            
            
               3.   L-għalf kompost u l-materjali tal-għalf li jkun fihom l-addittivi kif speċifikat fl-Anness I u li jiġuprodotti u ttikkettati qabel it-2 ta' Jannar 2021 f'konformita mar-regoli applikabbli qabel it-2 ta' Jannar 2019 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti jekk dawn ikunu maħsubin għall-annimali li ma jipproduċux l-ikel.
            
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-13 ta' Diċembru 2018.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 268, 18.10.2003, p. 29.
         
            (2)  Ir-Regolament ta' Implimentazzjoni tal-Kummissjoni (UE) 2017/2325 tal-14 ta' Diċembru 2017 dwar l-awtorizzazzjoni ta' preparazzjonijiet ta' leċitini likwidi, leċitini idrolizzati u leċitini li jkun tneħħielhom iż-żejt bħala addittivi tal-għalf għall-ispeċijiet kollha tal-annimali u li jemenda r-Regolament ta' Implimentazzjoni (UE) 2017/1007 (ĠU L 333, 15.12.2017, p. 17).
         
            (3)  EFSA Journal 2018; 16(6):5334
      
      
         
            ANNESS
            
               
                  
                     “ANNESS I
                     
                                 Numru tal-identifikazzjoni tal-addittiv
                              
                              
                                 Isem id-detentur tal-awtorizzazzjoni
                              
                              
                                 Addittiv
                              
                              
                                 Kompożizzjoni, formula kimika, deskrizzjoni, metodu analitiku
                              
                              
                                 Speċi jew kategorija tal-annimali
                              
                              
                                 Età massima
                              
                              
                                 Kontenut minimu
                              
                              
                                 Kontenut massimu
                              
                              
                                 Dispożizzjonijiet oħra
                              
                              
                                 Tmiem il-perjodu tal-awtorizzazzjoni
                              
                           
                                 mg ta' leċitini/kg ta' għalf komplet b'kontenut ta' ndewwa ta' 12 %
                              
                           
                                 
                                    Kategorija tal-addittivi teknoloġiċi. Grupp funzjonali: emulsjonanti
                                 
                              
                           
                                 1c322i
                              
                              
                                 —
                              
                              
                                 Leċitini
                              
                              
                                 
                                    Kompożizzjoni tal-addittivi
                                 
                                 Preparazzjonijiet ta':
                                 
                                             —
                                          
                                          
                                             leċitini u leċitini idrolizzati f'għamla likwida (minn plastika għal fluwida);
                                          
                                       
                                             —
                                          
                                          
                                             leċitini li jkun tneħħielhom iż-żejt u leċitini idrolizzati li jkun tneħħielhom iż-żejt f'għamla solida.
                                          
                                       
                                    Karatterizzazzjoni tas-sustanza attiva
                                 
                                 Leċitini, leċitini idrolizzati, leċitini li jkun tneħħielhom iż-żejt u leċitini idrolizzati li jkun tneħħielhom iż-żejt derivati mill-fażola tas-sojja, miż-żerriegħa tal-ġirasol jew miż-żerriegħa tal-lift:
                                 Nru CAS: 8002-43-5;
                                 
                                    Assaġġ:
                                 
                                 
                                             —
                                          
                                          
                                             Leċitini, leċitini li jkun tneħħielhom iż-żejt: mhux inqas minn 60,0 % ta' sustanzi insolubbli fl-aċeton;
                                          
                                       
                                             —
                                          
                                          
                                             leċitini idrolizzati u leċitini idrolizzati li jkun tneħħielhom iż-żejt: mhux inqas minn 56,0 % ta' sustanzi insolubbli fl-aċeton.
                                          
                                       Telf mat-tnixxif: mhux aktar minn 2 % (105 °C, 1 h)
                                 Materja li ma tinħallx fit-toluwen: mhux aktar minn 0,3 %
                                 
                                    Valur aċiduż:
                                 
                                 
                                             —
                                          
                                          
                                             Leċitini, leċitini li jkun tneħħielhom iż-żejt: mhux aktar minn 35 mg ta' idrossidu tal-potassju għal kull gramma;
                                          
                                       
                                             —
                                          
                                          
                                             leċitini idrolizzati u leċitini idrolizzati li jkun tneħħielhom iż-żejt: mhux aktar minn 45 mg ta' idrossidu tal-potassju għal kull gramma
                                          
                                       Valur tal-perossidu: 10 jew inqas
                                 
                                    Metodu analitiku
                                     (1)
                                 
                                 Għall-karatterizzazzjoni tal-addittiv fl-għalf:
                                 Ir-Regolament tal-Kummissjoni (UE) Nru 231/2012 (2) u t-testijiet korrispondenti fil-monografu tal-FAO JECFA “Lecithin” (3)
                                     (4)
                                 
                              
                              
                                 L-ispeċijiet kollha tal-annimali
                              
                              
                                 —
                              
                              
                                 —
                              
                              
                                 —
                              
                              
                                 Fuq it-tikketta tal-addittiv fl-għalf u tal-pretaħlitiet għandha tiġi indikata l-għamla użata/l-għamliet użati
                              
                              
                                 fis-6 ta' Lulju 2027.
                              
                           
               ”
            
               (1)  Id-dettalji dwar il-metodi analitiċi jinsabu fl-indirizz tal-Laboratorju ta Referenza li ġej: https://ec.europa.eu/jrc/en/eurl/feed-additives/evaluation-reports.
            
               (2)  Ir-Regolament tal-Kummissjoni (UE) Nru 231/2012 tad-9 ta' Marzu 2012 li jistabbilixxi l-ispeċifikazzjonijiet għall-addittivi tal-ikel elenkati fl-Annessi II u III tar-Regolament (KE) Nru 1333/2008 tal-Parlament Ewropew u tal-Kunsill (ĠU L 83, 22.3.2012, p. 1).
            
               (3)  FAO JECFA Combined Compendium of Food Additive Specifications, ‘Lecithin’, Monograph No. 4 (2007), http://www.fao.org/fileadmin/user_upload/jecfa_additives/docs/monograph4/additive-250-m4.pdf
            
               (4)  FAO JECFA Combined Compendium for Food Additive Specifications - Analytical methods, test procedures and laboratory solutions used by and referenced in the food additive specifications, Vol. 4, http://www.fao.org/docrep/009/a0691e/a0691e00.htm